Pavao Pavličić

Dunav

Roman „Dunav“ je najbolje Pavličićevo djelo; to je poetično sjećanje na djetinjstvo uz Dunav u Vukovaru. Oslikava poseban oblik života uz veliku rijeku ( navike ljudi, mijene prirode). „Dunav“ nije knjiga posvećena ljudima, to je priča ispričana u slavu rijeci.

Kroz dvanaest mjeseci u godini Pavličić prati život Dunava:

* U siječnju – je zastrt maglom i okovan ledom ( na neki način predstavlja slutnju smrti; priča o svatovima koji su propali kroz led )
* U veljači – puca led i sante noćima škrguću; sante prijete stvaranjem brane pa dolaze mađarski ledolomci
* U ožujku – počinje uobičajeni gust promet Dunavom ( šlepovi, ribari, skela, motorni čamci; opisuje kako se gradi dunavska luka )
* U travnju – se uređuju čamci
* U svibnju – dolaze prvi kupači, lovi se potajno, noću, provode se veseli sati u dunavskim krčmama
* U lipnju – se tope daleki snjegovi u Schwarzwaldu, nabujaju dunavske vode i prijeti poplava; njegov opis poplave je nedužan, dječji – ljudi se voze ulicama u čamcima, djeca šljapkaju, sve liči na neobičnu svečanost
* U srpnju – je najbolji za kupanje
* U kolovozu – obitelji provode dane uz Dunav, odlaze na izlete ( opisuje komplicirane izletničke pripreme jedne prosječno dezorganizirane obitelji )
* U rujnu – mjesecu obilja, jedan dan treba posvetiti fiš-paprikašu
* U listopadu – prestaje kupanje i počinje igranje
* U studenome – sipi hladna kiša
* U prosincu – Dunav sanja pod mekom zavjesom snijega

Pavličić priča lagano, staloženo, bez upotrebe dramatičnosti, priča svakodnevno i obično, baš onako kako teče Dunav.